CELEX: 32016R1761
Language: sl
Date: 2016-09-28 00:00:00
Title: Izvedbena uredba Komisije (EU) 2016/1761 z dne 28. septembra 2016 o uvrstitvi določenega blaga v kombinirano nomenklaturo

4.10.2016   
               
               
                  SL
               
               
                  Uradni list Evropske unije
               
               
                  L 269/9
               
            IZVEDBENA UREDBA KOMISIJE (EU) 2016/1761
      z dne 28. septembra 2016
      o uvrstitvi določenega blaga v kombinirano nomenklaturo
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
      ob upoštevanju naslednjega:
      
                  (1)
               
               
                  Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
               
            
                  (2)
               
               
                  Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
               
            
                  (3)
               
               
                  Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
               
            
                  (4)
               
               
                  Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
               
            
                  (5)
               
               
                  Ukrepi iz te uredbe so v skladu z mnenjem Odbora za carinski zakonik –
               
            SPREJELA NASLEDNJO UREDBO:
      Člen 1
      Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
      Člen 2
      V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
      Člen 3
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 28. septembra 2016
         
            
               Za Komisijo
            
            
               V imenu predsednika
            
            Stephen QUEST
            
               Generalni direktor za obdavčenje in carinsko unijo
            
         
      
      
         (1)  UL L 269, 10.10.2013, str. 1.
      
         (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
         PRILOGA
         
                     Opis blaga
                  
                  
                     Uvrstitev
                     (oznaka KN)
                  
                  
                     Utemeljitev
                  
               
                     (1)
                  
                  
                     (2)
                  
                  
                     (3)
                  
               
                     Naprava, ki deluje na baterijo (t. i. „videoskop“), je sestavljena iz:
                     
                                 —
                              
                              
                                 krmilne enote s krmilno palico, napravo za snemanje, režo za priključitev spominske kartice in LCD-zaslonom z diagonalno izmero približno 9 cm (3,5 palca),
                              
                           
                                 —
                              
                              
                                 gibkega električnega kabla dolžine 3 m in s premerom približno 7 mm,
                              
                           
                                 —
                              
                              
                                 kamere,
                              
                           
                                 —
                              
                              
                                 LED-luči.
                              
                           Naprava je namenjena predvsem tehničnim pregledom votlih prostorov. Zajame in posname lahko videoposnetke. Zajete slike si je mogoče ogledovati v realnem času.
                     Glej sliko (*).
                  
                  
                     8525 80 91 
                  
                  
                     Uvrstitev opredeljujejo splošni pravili 1 in 6 za razlago kombinirane nomenklature, opomba 4 k oddelku XVI ter besedilo oznak KN 8525 , 8525 80  in 8525 80 91 .
                     Uvrstitev izdelka med instrumente, aparate in stroje za merjenje in kontrolo pod tarifno številko 9031  je izključena, saj naprava ni namenjena merjenju ali kontroli votlih prostorov, temveč zajetju slik in njihovi pretvorbi v električni signal, ki se posname kot videoposnetek (glej tudi pojasnjevalne opombe harmoniziranega sistema k tarifni številki 8525 ).
                     Naprava je sestavljena iz več komponent, ki so med seboj povezane in ki skupaj prispevajo k jasno opredeljeni funkciji iz ene od tarifnih številk poglavja 84 ali 85. Zaradi njenih objektivnih značilnosti je funkcija naprave zajemanje in snemanje videoposnetkov. Uvrstitev med monitorje pod tarifno številko 8528  je zato izključena.
                     Izdelek je zato treba uvrstiti pod oznako KN 8525 80 91  kot video snemalne kamere, primerne za snemanje zvoka in slike, posnete samo s televizijsko kamero.
                  
               
            (*)  Slika je zgolj informativna.